Яшчэ адной добрай традыцыяй фестываля ў Нясвіжы сталі выступленні салістаў оперы ў суправаджэнні струннага квінтэта “Серэнада”. Гэты ансамбль, у які ўваходзяць музыканты сімфанічнага аркестра Вялікага тэатра, мае ў сваім рэпертуары творы розных эпох і жанраў. Новую праграму “Кахання нягучныя словы” з удзелам салісткі оперы, уладальніцы медаля Францыска Скарыны Таццяны Трэцяк і квінтэта”Серэнада” пачулі 27 чэрвеня.